બીસીસીઆઈનાં કારોબારી અધ્યક્ષ અમિતાભ ચૌધરીએ નિવેદન જારી કરીને કહ્યું છે કે, સનરાઈઝ હૈદરાબાદની સામે બેંગ્લોરનાં ચિન્નાસ્વામી સ્ટેડિયમમાં ૧૭મી મે ૨૦૧૮નાં દિવસે આઈપીએલની ૫૧મી મેચમાં કોહલીને ગરદનમાં ઇજા થઇ હતી. ત્યારબાદ પીડા ઓછી થઇ ગઇ હતી પરંતુ સાવચેતીનાં પગલારૂપે તે ચકાસણી માટે ગયો હતો. આ પહેલા વિરાટની ફિટનેસને લઇને વિરોધાભાષી અહેવાલ આવી રહ્યા હતા. કેટલાક અધિકારીઓએ કહ્યું હતું કે, થાકનો મામલો રહેલો છે પરંતુ વર્ક મેનેજમેન્ટની વાત પણ થઇ રહી હતી. અમે વર્કલોડની મોનિટરિંગ કરી રહ્યા છે. એવી યોજના તૈયાર કરવામાં આવી રહી છે જેના ભાગરુપે કાંઉન્ટી અવધિને ઘટાડી શકાય. ભારતીય કેપ્ટનની ફિટનેસનાં મામલે પ્રશ્નનાં જવાબમાં અધિકારીએ કહ્યું હતું કે, વિરાટે બુધવારનાં દિવસે જ ફિટનેસ ચેલેન્જનો વિડિયો શેયર કર્યો છે. રાજ્યવર્ધનસિંહ રાઠોડે ટ્વીટર પર ફિટનેસ ચેલેન્જ અભિયાનની શરૂઆત કરી છે. રાઠોડે કોહલીને પણ ચેલેન્જ ફેંકીને આની શરૂઆત કરી હતી. ત્યારબાદ કોહલીએ આ ચેલેન્જ સ્વીકારીને મોદીને ચેલેન્જ કરી હતી. વિરાટ કોહલી અફઘાનિસ્તાન સામેની ટેસ્ટનાં બદલે કાંઉન્ટી ક્રિકેટમાં રમનાર હતો. ૨૦૧૪માં ઇંગ્લેન્ડ પ્રવાસ પર તે પાંચ ટેસ્ટ મેચોમાં ૧૩.૧૪ રનની સરેરાશ સાથે માત્ર ૧૩૪ રન બનાવી શક્યો હતો.